**ՀԻՄՆԱՎՈՐՈՒՄ**

**«ՈՐՊԵՍ ՆՎԻՐԱԲԵՐՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Իրավական ակտի ընդունման անհրաժեշտությունը**

Նախագծի ընդունումը պայմանավորված է ՀՀ բնապահպանության և ընդերքի տեսչական մարմնի (այսուհետ՝ Տեսչական մարմին) և Բնության համաշխարհային հիմնադրամի հայաստանյան մասնաճյուղի (այսուհետ՝ WWF-Հայաստան) հետ համատեղ «Հայաստանում էկոլոգիական միջանցքների ստեղծում» ծրագրի (այսուհետ՝ Ծրագիր) շրջանակներում նախատեսված «Բնությունը մենք ենք» սոցիալական գովազդային արշավի բնականոն իրականացումը ապահովելու անհրաժեշտությամբ:

**2. Ընթացիկ իրավիճակը և խնդիրները**

Ծրագրի շրջանակում WWF-Հայաստանը Տեսչական մարմնին անհատույց սեփականության իրավունքով նախատեսվում է նվիրաբերել թվով 2/ երկու/ գովազդային վահանակ (չափսը 3մ : 6մ)՝ ընդհանուր 1,380,000 (մեկ միլիոն երեք հարյուր ութսուն հազար) ՀՀ դրամ արժողությամբ, որոնք տեղադրվելու են Սյունիքի մարզի երկու առավել մեծ ուղևորահոսք ունեցող համայնքներ տանող ճանապարհներին։

Գովազդային արշավի նպատակը հանրության շրջանում իրազեկվածության բարձրացումն է, հասարակության շրջանում բնապահպանական պատասխանատվության և քաղաքացիական գիտակցության ձևավորումն ու ամրապնդումը՝ կապված կենսաբազմազանության պահպանման առնչությամբ առկա հիմնախնդիրների հետ։

Միաժամանակ, Քաղաքացիական օրենսգրքի 605-րդ հոդվածի 1-ին մասին համաձայն՝ նվիրաբերությունները կարող են արվել քաղաքացիներին, բուժական, դաստիարակչական հիմնարկներին, սոցիալական պաշտպանության ու նույնանման այլ հաստատություններին, բարեգործական, գիտական և ուսումնական հաստատություններին, հիմնադրամներին, թանգարաններին ու մշակույթի այլ հաստատություններին, հասարակական և կրոնական կազմակերպություններին, **ինչպես նաև պետությանն** ու համայնքներին:Իր հերթին՝ **«**Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ մասի համաձայն՝ պետական մարմնի, օրենսդրությամբ նախատեսված դեպքերում նաև ենթակա պետական մարմնի գույքը ձևավորվում է օրենսդրությամբ սահմանված կարգով` նրա տիրապետման ու օգտագործմանը հանձնված (ամրացված) գույքից: Այսպիսով, Տեսչական մարմնին նվիրաբերող գույքը կարող է հանձնվել Տեսչական մարմնի տնօրինմանը միայն ՀՀ կառավարության համապատասխան որոշման առկայության դեպքում, որով կապահովի նշված գույքի Հայաստանի Հանրապետությանը նվիրաբերումը, ինչպես նաև այդ գույքի սահմանված կարգով տեսչական մարմնին ամրագրումը:

**3. Առաջարկվող կարգավորման նպատակը և բնույթը**

Նախագծի ընդունման նպատակն է ապահովվել Ծրագրի շրջանակում Տեսչական մարմնին անհատույց սեփականության իրավունքով փոխանցվող գույքը Տեսչական մարմնին ամրագրելու գործընթացը:

**4. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Տեսչական մարմինների աշխատանքների համակարգման գրասենյակի կողմից:

**5. Ակնկալվող արդյունքը**

Նախագծի ընդունման արդյունքում ակնկալվում է WWF-Հայաստանի կողմից նվիրաբերող գույքը ամրագրել Տեսչական մարմնին, որի արդյունքում կապահովվի «Բնությունը մենք ենք» սոցիալական գովազդային արշավի բնականոն ընթացքը:

**5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

«Որպես նվիրաբերություն գույք ընդունելու և ամրացնելու մասին» Կառավարության որոշման նախագծի ընդունումը բյուջեի վրա էական ազդեցություն չի ունենա: Իրավական ակտն ընդունելու դեպքումպետական բյուջեի կամ տեղական ինքնակառավարման մարմինների բյուջեների վրա ազդեցություն չի ունենա։

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ներկայացվող նախագիծը չի բխում ռազմավարական փաստաթղթերից։